ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ એશિયન ગેમ્સ 2022માં પુરુષોની 1500 મીટર ફાઇનલમાં અજય કુમાર સરોજ દ્વારા સિલ્વર મેડલની પ્રશંસા કરી
પ્રધાનમંત્રી શ્રી નરેન્દ્ર મોદીએ અજય કુમાર સરોજને હાંગઝોઉમાં એશિયન ગેમ્સ 2022માં પુરુષોની 1500 મીટરની ફાઇનલમાં સિલ્વર મેડલ જીતવા બદલ અભિનંદન પાઠવ્યા છે.
પ્રધાનમંત્રીએ X પર પોસ્ટ કર્યું:
“એક શાનદાર કામગીરીને બિરદાવીએ!
ખુશી છે કે અજય કુમાર સરોજે એશિયન ગેમ્સમાં પુરુષોની 1500 મીટર ફાઇનલમાં સિલ્વર મેડલ જીત્યો છે.
શ્રેષ્ઠતા પ્રત્યેની તેમની પ્રતિબદ્ધતાએ ભારતીય એથ્લેટિક્સમાં એક ગૌરવશાળી અધ્યાય રચ્યો છે.”
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ભારત અને શ્રીલંકા વચ્ચે વર્ચ્યુઅલ દ્વિપક્ષીય શિખર સંમેલન
પ્રધાનમંત્રી શ્રી નરેન્દ્ર મોદી અને શ્રીલંકાના પ્રધાનમંત્રી મહામહિમ શ્રી મહિન્દા રાજપક્ષે 26 સપ્ટેમ્બર, 2020ના રોજ વર્ચ્યુઅલ દ્વિપક્ષીય શિખર સંમેલન યોજશે.
આ વર્ચ્યુઅલ દ્વિપક્ષીય શિખર સંમેલન બંને નેતાઓને શ્રીલંકામાં સંસદીય ચૂંટણીઓ પછી ટૂંક સમયમાં દ્વિપક્ષીય સંબંધોના વ્યાપક માળખાની અને બંને દેશો વચ્ચેના સમયની કસોટી અનુરૂપ મૈત્રીપૂર્ણ સંબંધોના સંદર્ભમાં વિસ્તૃત સમીક્ષા કરવાની તક આપશે.
શ્રીલંકાના પ્રધાનમંત્રી મહિન્દા રાજપક્ષે દ્વારા કરવામાં આવેલ એક ટ્વીટનો પ્રત્યુત્તર આપતા શ્રી નરેન્દ્ર મોદીએ કહ્યું હતું કે, તેઓ દ્વિપક્ષીય સંબંધોની સંયુક્ત રૂપે વ્યાપક સમીક્ષા કરવા તત્પર છે.”
તેમણે કહ્યું, "આપણે કોવિડ પછીના યુગમાં આપણા સહયોગને વધુ ઘનિષ્ઠ બનાવવા માટેના માર્ગોનું અન્વેષણ કરવું જોઈએ."
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ એશિયન ગેમ્સ 2022માં મહિલા ડિસ્કસ થ્રો ઈવેન્ટમાં સીમા પુનિયા દ્વારા બ્રોન્ઝ મેડલની પ્રશંસા કરી
પ્રધાનમંત્રી શ્રી નરેન્દ્ર મોદીએ સીમા પુનિયાને હાંગઝોઉમાં એશિયન ગેમ્સ 2022માં મહિલાઓની ડિસ્કસ થ્રો ઈવેન્ટમાં બ્રોન્ઝ મેડલ જીતવા બદલ અભિનંદન પાઠવ્યા છે.
પ્રધાનમંત્રીએ X પર પોસ્ટ કર્યું:
“સીમા પુનિયા માટે એક નોંધપાત્ર બ્રોન્ઝ મેડલ. ડિસ્કસ થ્રો ઈવેન્ટમાં તેનું શાનદાર પ્રદર્શન. તેના સમર્પણ અને સખત મહેનતે ફરી એકવાર દેશને ગૌરવ અપાવ્યું છે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કેન્દ્રીય ગૃહમંત્રી શ્રી અમિત શાહની અધ્યક્ષતામાં ઉચ્ચ સ્તરીય સમિતિએ છ રાજ્યોમાં રૂપિયા 3,063.21 કરોડની વધારાની કેન્દ્રીય સહાયને મંજૂરી આપી
આસામ, ગુજરાત, કર્ણાટક, મધ્યપ્રદેશ, ઉત્તરાખંડ અને પશ્ચિમ બંગાળને 2021 દરમિયાન આવેલા પૂર/ભૂસ્ખલન/વાવાઝોડામાં સહાય પેટે ભંડોળ મળશે
કેન્દ્રીય ગૃહમંત્રી શ્રી અમિત શાહની અધ્યક્ષતામાં ઉચ્ચ સ્તરીય સમિતિ  દ્વારા છ રાજ્યોને રાષ્ટ્રીય આપત્તિ પ્રતિભાવ ભંડોળ  હેઠળ વધારાની કેન્દ્રીય આર્થિક સહાય મંજૂર કરવામાં આવી છે. આ રાજ્યો વર્ષ 2021 દરમિયાન પૂર, ભૂસ્ખલન અને વાવાઝોડાથી અસરગ્રસ્ત થયા હોવાથી સહાય આપવામાં આવશે. આ મંજૂરીથી કુદરતી આપત્તિનો સામનો કરનારા આ છ રાજ્યોના લોકોને પ્રધાનમંત્રી શ્રી નરેન્દ્ર મોદીના નેતૃત્વમાં સહાયતા પૂરી પાડવાની કેન્દ્ર સરકારની પ્રતિબદ્ધતા જોવા મળે છે.
HLC દ્વારા NDRFમાંથી રૂપિયા 3,063.21 કરોડની વધારાની કેન્દ્રીય સહાય મંજૂર કરવામાં આવી છે:
- ‘તાઉતે’ વાવાઝોડા - 2021 માટે, ગુજરાતને રૂ.1,133.35 કરોડ;
- ‘યાસ’ વાવાઝોડા - 2021 માટે, પશ્ચિમ બંગાળને રૂ.586.59 કરોડ;
- 2021ના દક્ષિણ પશ્ચિમ ચોમાસા દરમિયાન પૂર/ભૂસ્ખલન માટે, આસામને રૂ. 51.53 કરોડ, કર્ણાટકને રૂ. 504.06 કરોડ, મધ્યપ્રદેશને રૂ. 600.50 કરોડ અને ઉત્તરાખંડને રૂ. 187.18 કરોડ.
વધારાની આ આર્થિક સહાય કેન્દ્ર સરકાર દ્વારા રાજ્ય આપત્તિ પ્રતિભાવ ભંડોળ માં રાજ્યોને આપવામાં આવેલા ભંડોળ કરતાં વધુ છે, જે પહેલાથી જ રાજ્યોને ખર્ચ કરવા માટે આપી દેવાયું છે. નાણાકીય વર્ષ 2021-22 દરમિયાન કેન્દ્ર સરકારે 28 રાજ્યોને તેમના SDRFમાં રૂપિયા 17,747.20 કરોડ આપ્યા છે. આ ઉપરાંત, NDRF તરફથી 7 રાજ્યોને રૂપિયા 3,543.54 કરોડ આપવામાં આવ્યા છે.
‘તાઉતે’ અને ‘યાસ’ વાવાઝોડું આવ્યા પછી, 20.05.2021ના રોજ ગુજરાતને NDRF તરફથી રૂ. 1,000 કરોડ અગાઉથી આપી દેવામાં આવ્યા હતા અને 29.05.2021ના રોજ પશ્ચિમ બંગાળને રૂપિયા 300 કરોડ આપવામાં આવ્યા હતા.
વર્ષ 2021-22 દરમિયાન, કેન્દ્ર સરકારે કુદરતી આપત્તિઓ આવ્યા પછી અસરગ્રસ્ત રાજ્યોની સરકારો પાસેથી આવેદનની પ્રતિક્ષા કર્યા વગર તાત્કાલિક ધોરણે 22 આંતર મંત્રાલય કેન્દ્રીય ટીમો  નિયુક્ત કરી હતી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 205
સંચાર અને સુચના પ્રૌદ્યોગિકી મંત્રાલય
પોસ્ટ ઓફિસ દ્વારા રાખી પરબિડીયાઓનું વેચાણ
દિલ્હી પોસ્ટલ સર્કલે દિલ્હી શહેરમાં પોસ્ટ ઓફિસ દ્વારા ઉચ્ચ ગુણવત્તાવાળા રાખી પરબિડીયાઓના વેચાણ માટે વિશિષ્ટ વ્યવસ્થા કરી
પરબિડીયાઓમાં એક અનન્ય રચના હોય છે અને તે સંપૂર્ણપણે વોટર પ્રૂફ અને ટીયર પ્રૂફ હોય છે
સરળ સીલિંગ માટે પીલ-ઓફ સ્ટ્રીપ સીલ મિકેનિઝમના વધારાના ફાયદા સાથે પરબિડીયાઓ આકર્ષક ડિઝાઇનમાં ઉપલબ્ધ છે
“રક્ષા બંધન” 11મી ઓગસ્ટ 2022ના રોજ ઉજવવામાં આવી રહી છે. પોસ્ટ વિભાગ સામાન્ય લોકો માટે ઘણી બધી સેવાઓ પ્રદાન કરે છે. રક્ષાબંધનના અવસર પર, પોસ્ટ વિભાગ વિશિષ્ટ રાખી પરબિડીયાઓ સાથે બહાર આવ્યો છે. દિલ્હી પોસ્ટલ સર્કલે દિલ્હી શહેરમાં પોસ્ટ ઓફિસો દ્વારા ઉત્કૃષ્ટ મજબૂતી ધરાવતા, ફાટે નહીં એવા, વોટર પ્રૂફ, ઓછા વજન અને ભવ્ય પ્રિન્ટેબિલિટી, ઉચ્ચ ગુણવત્તાવાળા રાખી એન્વલપ્સના વેચાણ માટે વિશિષ્ટ વ્યવસ્થા કરી છે.
પરબિડીયાઓમાં એક અનન્ય રચના છે અને તે સંપૂર્ણપણે વોટરપ્રૂફ અને ટીયર પ્રૂફ છે. રાખી એન્વલપ્સ 11 સેમી × 22 સેમીના અનુકૂળ કદમાં ઉપલબ્ધ છે અને સરળ સીલિંગ માટે પીલ-ઓફ સ્ટ્રીપ સીલ મિકેનિઝમના વધારાના લાભ સાથે આકર્ષક ડિઝાઇનમાં ઉપલબ્ધ છે.
આ રાખી એન્વલપ્સની કિંમત રૂ. 15.00 પ્રતિ પરબિડીયું છે. દિલ્હીની પોસ્ટ ઓફિસોમાં રાખી પરબિડીયુંનું વેચાણ પહેલેથી જ શરૂ કરવામાં આવ્યું છે અને રાજ્યની અંદર પોસ્ટિંગ માટે 08.08.2022 સુધી અને અન્ય રાજ્યો માટે 07-08-2022 સુધી વેચવાનું ચાલુ રહેશે.
કૃપા કરીને તમારી નજીકની હેડ પોસ્ટ ઓફિસનો સંપર્ક કરો અને રાખી પરબિડીયાઓ ખરીદો અને તેને પોસ્ટ ઓફિસ દ્વારા તમારા પ્રિય વ્યક્તિને મોકલો.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 133
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 48 કરોડ લોકોને રસી આપવામાં આવી
- દેશમાં અત્યાર સુધીમાં કુલ 3,08,96,354 કરોડ દર્દી સાજા થયા
- સાજા થવાનો દર 97.38% થયો
- છેલ્લા 24 કલાકમાં 38,887 દર્દીઓ સાજા થયા
- છેલ્લા 24 કલાકમાં ભારતમાં 30,549 નવા કેસ નોંધાયા
- ભારતમાં સક્રિય કેસનું ભારણ 4,04,958 થયું
- સક્રિય કેસ કુલ કેસનાં 1.28% થયા
- સાપ્તાહિક પોઝિટિવિટી દર ઘટીને 5% કરતા ઓછો થઈ ગયો છે, હાલમાં 2.39% છે
- દૈનિક પોઝિટિવિટી દર 1.85%એ પહોંચ્યો, 5%થી ઓછો છે
- પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 47.12 કરોડ પરીક્ષણો કરવામાં આવ્યા
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 રસીકરણ અપડેટ
વિગત: https://pib.gov.in/PressReleseDetail.aspx?PRID=1741738
પ્રધાનમંત્રીએ ગુજરાતના પ્રધાનમંત્રી ગરીબ કલ્યાણ અન્ન યોજનાના લાભાર્થીઓ સાથે સંવાદ કર્યો
વિગત: https://pib.gov.in/PressReleseDetail.aspx?PRID=1741812
કોઈ ગરીબ ભૂખ્યો નહીં સૂએઃ પ્રધાનમંત્રી
વિગત: http://https//pib.gov.in/PressReleseDetail.aspx?PRID=1741852
પ્રધાનમંત્રીના સંબોધનની લિન્ક: https://pib.gov.in/PressReleseDetail.aspx?PRID=1741853
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 189
ગૃહ મંત્રાલય
પ્રધાનમંત્રી શ્રી નરેન્દ્ર મોદીના 'મન કી બાત' કાર્યક્રમે આજે 100 એપિસોડ પૂરા કર્યા. કેન્દ્રીય ગૃહ અને સહકારિતા મંત્રી શ્રી અમિત શાહે આજે મુંબઈ, મહારાષ્ટ્રમાં 'મન કી બાત' કાર્યક્રમનો 100મો એપિસોડ સાંભળ્યો
શ્રી અમિત શાહે કહ્યું કે મન કી બાત કાર્યક્રમ દ્વારા પ્રધાનમંત્રી શ્રી નરેન્દ્ર મોદીના ઉપલબ્ધિ પ્રાપ્ત કરનારાઓ માટેના શબ્દોએ યુવા પેઢીને રાષ્ટ્રના ભાગ્યની જવાબદારી સંભાળવા અને બધા માટે વધુ સારા ભવિષ્યનું નિર્માણ કરવાની પ્રેરણા આપી છે
'મન કી બાત' કાર્યક્રમ દ્વારા, પ્રધાનમંત્રી શ્રી નરેન્દ્ર મોદી એવા સંદેશાઓ તૈયાર કરે છે જે રાષ્ટ્રના ખૂણે ખૂણે જાય, લોકો અને સરકાર વચ્ચે સેતુ બાંધે
વિવિધ પ્રદેશો, ભાષાઓ અને બોલીઓ પરના સંવાદોને પ્લેટફોર્મ આપીને, પ્રધાનમંત્રી શ્રી નરેન્દ્ર મોદીએ ભારતના સામાજિક લોકતંત્રને મજબૂત બનાવ્યું છે
પ્રધાનમંત્રી શ્રી નરેન્દ્ર મોદીના 'મન કી બાત' કાર્યક્રમે આજે 100 એપિસોડ પૂરા કર્યા. કેન્દ્રીય ગૃહ મંત્રી અને સહકારિતા મંત્રી શ્રી અમિત શાહે આજે મુંબઈ, મહારાષ્ટ્રમાં 'મન કી બાત' કાર્યક્રમનો 100મો એપિસોડ સાંભળ્યો.
ટ્વીટ દ્વારા, શ્રી અમિત શાહે જણાવ્યું હતું કે વડા પ્રધાન શ્રી નરેન્દ્ર મોદીના 'મન કી બાત' કાર્યક્રમે આજે 100 એપિસોડ પૂરા કર્યા છે, જે પ્રભાવશાળી નેતૃત્વના ઉદાહરણોનું ભવ્ય પગેરું છોડે છે. મેં મુંબઈમાં મન કી બાતનો 100મો એપિસોડ સાંભળ્યો. પ્રધાનમંત્રી નરેન્દ્ર મોદીના ઉપલબ્ઘિ પ્રાપ્ત કરનારાઓ માટેના શબ્દોએ યુવા પેઢીને દેશના ભાગ્યની જવાબદારી સંભાળવા અને બધા માટે વધુ સારું ભવિષ્ય બનાવવા માટે પ્રેરણા આપી છે.
કેન્દ્રીય ગૃહ મંત્રી અને સહકારિતા મંત્રીએ કહ્યું કે 'મન કી બાત' કાર્યક્રમ દ્વારા પ્રધાનમંત્રી શ્રી નરેન્દ્ર મોદી એવા સંદેશાઓ તૈયાર કરે છે જે રાષ્ટ્રના ખૂણે ખૂણે પહોંચે, લોકો અને સરકાર વચ્ચે સેતુ બાંધે. તેમણે ઉમેર્યું હતું કે વિવિધ પ્રદેશો, ભાષાઓ અને બોલીઓ પર સંવાદોને પ્લેટફોર્મ આપીને, પ્રધાનમંત્રી શ્રી નરેન્દ્ર મોદીએ ભારતના સામાજિક લોકતંત્રને મજબૂત બનાવ્યું છે.
YP/GP/JD
(Visitor Counter : 100
પ્રધાનમંત્રીનું કાર્યાલય
પ્રધાનમંત્રીએ NDRF ટીમને તેમના સ્થાપના દિવસ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ નેશનલ ડિઝાસ્ટર રિસ્પોન્સ ફોર્સ  ટીમને તેમના સ્થાપના દિવસ પર શુભેચ્છા પાઠવી છે.
ટ્વીટ્સની શ્રેણીમાં, પ્રધાનમંત્રીએ કહ્યું; "મહેનતુ @NDRFHQ ટીમને તેમના રાઇઝિંગ ડે પર શુભેચ્છાઓ. તેઓ ઘણી વખત ખૂબ જ પડકારજનક સંજોગોમાં બચાવ અને રાહતના પગલાંમાં મોખરે છે. NDRFની હિંમત અને વ્યાવસાયિકતા અત્યંત પ્રેરક છે. તેમના ભાવિ પ્રયાસો માટે તેમને શુભેચ્છાઓ.
સરકાર અને નીતિ ઘડવૈયાઓ માટે ડિઝાસ્ટર મેનેજમેન્ટ એ એક મહત્વપૂર્ણ વિષય છે. પ્રતિક્રિયાત્મક અભિગમ ઉપરાંત, જ્યાં આપત્તિ વ્યવસ્થાપન ટીમો આપત્તિ પછીની પરિસ્થિતિને હળવી કરે છે, આપણે આપત્તિ સ્થિતિસ્થાપક ઈન્ફ્રાસ્ટ્રક્ચર વિશે પણ વિચારવું પડશે અને વિષયમાં સંશોધન પર ધ્યાન કેન્દ્રીત કરવું પડશે.
ભારતે 'કોલિશન ફોર ડિઝાસ્ટર રિસિલિઅન્ટ ઈન્ફ્રાસ્ટ્રક્ચર'ના રૂપમાં એક પ્રયાસ હાથ ધર્યો છે. અમે અમારી NDRF ટીમોના કૌશલ્યોને વધુ તીક્ષ્ણ બનાવવા પર પણ કામ કરી રહ્યા છીએ જેથી કરીને કોઈપણ પડકાર દરમિયાન અમે મહત્તમ જીવન અને સંપત્તિ બચાવી શકીએ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ લોકોને માઘ બિહુની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ માઘ બિહુના અવસર પર લોકોને શુભેચ્છા પાઠવી છે.
એક ટ્વીટમાં, પ્રધાનમંત્રી શ્રીએ કહ્યું;
"માગ બિહુની શુભેચ્છાઓ. હું આશા રાખું છું કે આ તહેવાર પ્રકૃતિ સાથેના આપણા બંધનને વધુ ગાઢ બનાવે અને આનંદના વાતાવરણને આગળ વધારે."
YP/GP/JD
(
ગૃહ મંત્રાલય
એક સંકલ્પ, એક લક્ષ્ય – આત્મનિર્ભર ભારત: શ્રી અમિત શાહ
01 જૂન 2020થી દેશભરમાં કેન્દ્રીય સશસ્ત્ર પોલીસદળો ની કેન્ટીનો અને સ્ટોર્સ પર હવે માત્ર સ્વદેશી ઉત્પાદનોનું વેચાણ થશે
પ્રધાનમંત્રી શ્રી નરેન્દ્ર મોદીએ ગઇકાલે દેશને આત્મનિર્ભર બનાવવા અને ભારતમાં બનેલા ઉત્પાદનોનો ઉપયોગ કરવા માટે એક અપીલ કરી હતી. કેન્દ્રીય ગૃહમંત્રી શ્રી અમિત શાહે આ અપીલને આવનારા સમયમાં ભારતને વિશ્વનું નેતૃત્વ કરવાનો માર્ગ મોકળો કરનારું માર્ગદર્શન ગણાવી હતી.
https://twitter.com/AmitShah/status/1260472519347310595?s=20
આ દિશામાં આજે ગૃહ મંત્રાલયે એવો નિર્ણય લીધો છે કે, તમામ કેન્દ્રીય સશસ્ત્ર પોલીસદળો ની કેન્ટીનો અને સ્ટોર્સ પર હવે માત્ર સ્વદેશી ઉત્પાદનોનું વેચાણ કરવામાં આવશે. 01 જૂન 2020થી દેશભરમાં તમામ CAPF કેન્ટીનો પર આનો અમલ શરૂ થઇ જશે, જેની કુલ ખરીદી લગભગ 2800 કરોડ રૂપિયા છે. તેમાં લગભગ 10 લાખ CAPF કર્મચારીઓના 50 લાખ પરિવારજનો સ્વદેશી ચીજોનો ઉપયોગ કરશે.
ગૃહમંત્રીએ દેશની જનતાને પણ અપીલ કરતા કહ્યું હતું કે, “તમે દેશમાં બનેલા ઉત્પાદનોનો વધુમાં વધુ ઉપયોગ કરો અને અન્ય લોકોને પણ આ માટે પ્રોત્સાહન આપો. અત્યારે, પાછળ રહેવાનો સમય નથી પરંતુ આપત્તિને અવસરમાં પરિવર્તિત કરવાનો સમય છે.”
શ્રી શાહે જણાવ્યા અનુસાર જો દરેક ભારતીય ભારતમાં જ બનેલા ઉત્પાદનો નો ઉપયોગ કરવાનો સંકલ્પ કરે તો આવનારા પાંચ વર્ષમાં આપણો દેશ આત્મનિર્ભર બની શકે છે.
દેશની જનતાને અપીલ કરતા ગૃહમંત્રીએ જણાવ્યું હતું કે, “આવો આપણે સૌ સ્વદેશી ઉત્પાદનોનો ઉપયોગ કરીને આત્મનિર્ભર ભારતની આ યાત્રામાં પ્રધાનમંત્રી શ્રી નરેન્દ્ર મોદીજીના હાથ વધુ મજબૂત કરીએ.”
GP/DS
(
પ્રધાનમંત્રીનું કાર્યાલય
પ્રધાનમંત્રીએ ડૉ. શ્યામા પ્રસાદ મુખર્જીને તેમની જયંતી પર શ્રદ્ધાંજલિ અર્પી
પ્રધાનમંત્રી શ્રી નરેન્દ્ર મોદીએ ડૉ. શ્યામા પ્રસાદ મુખર્જીના યોગદાનને યાદ કર્યું છે અને તેમની જયંતી પર તેમને ભાવપૂર્વક શ્રદ્ધાંજલિ આપી છે.
પ્રધાનમંત્રીએ ટ્વીટ કર્યું:
"ડૉ. શ્યામા પ્રસાદ મુખર્જીને તેમની જયંતી પર શ્રદ્ધાંજલિ. તેઓ વ્યાપકપણે આદરણીય છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
યુવા બાબતો અને રમત મંત્રાલય
કેન્દ્રીય રમત-ગમત મંત્રીએ પૂર્વ તીરંદાજ અશોક સોરેન માટે પાંચ લાખ રૂપિયાની આર્થિક મદદને મંજૂરી આપી
નવી દિલ્હી, 23 જુલાઈ, 2018
કેન્દ્રીય યુવા અને રમત-ગમત મંત્રી  કર્નલ રાજ્યવર્ધન સિંહ રાઠોડે પૂર્વ તીરંદાજ અશોક સોરેન માટે પાંચ લાખ રૂપિયાની આર્થિક સહાયતાને મંજૂરી આપી દીધી છે.
આ નાણાંકીય મદદ ખેલાડિઓ માટે બનેલા પંડિત દીનદયાળ ઉપાધ્યાય કલ્યાણ ફંડ માંથી અપાશે. શ્રી સોરેન વર્તમાનમાં જમશેદપુરમાં રહે છે અને આર્થિક તંગીનો સામનો કરી રહ્યા છે.
NP/J.Khunt/GP
(Visitor Counter : 134
પ્રધાનમંત્રીનું કાર્યાલય
પ્રધાનમંત્રી શ્રીને ગ્રીસના રાષ્ટ્રપતિએ ગ્રાન્ડ ક્રોસ ઑફ ધ ઓર્ડર ઑફ ઓનરથી નવાજ્યા
ગ્રીસના રાષ્ટ્રપતિ, કેટરીના સાકેલારોપોઉલોએ પ્રધાનમંત્રી શ્રી નરેન્દ્ર મોદીને ધ ગ્રાન્ડ ક્રોસ ઓફ ધ ઓર્ડર ઓફ ઓનરથી નવાજ્યા હતા.
ઓર્ડર ઓફ ઓનરની સ્થાપના ૧૯૭૫માં કરવામાં આવી હતી. જેમાં દેવી એથેનાના મસ્તકને સિતારાની આગળની બાજુએ "ફક્ત યોગ્યતમનું સન્માન થવું જોઈએ" શિલાલેખ સાથે દર્શાવવામાં આવ્યું છે.
ગ્રીસના રાષ્ટ્રપતિ દ્વારા ગ્રાન્ડ ક્રોસ ઓફ ધ ઓર્ડર ઓફ ઓનર પ્રધાનમંત્રીઓ અને પ્રતિષ્ઠિત હસ્તીઓને એનાયત કરવામાં આવે છે, જેમણે તેમના વિશિષ્ટ હોદ્દાને કારણે ગ્રીસનું કદ વધારવામાં યોગદાન આપ્યું છે.
પ્રશસ્તિપત્રમાં કહેવામાં આવ્યું છે- "પ્રધાનમંત્રી નરેન્દ્ર મોદીના વ્યક્તિત્વમાં, ભારતના મૈત્રીપૂર્ણ લોકોને સન્માન આપવામાં આવે છે."
તેમાં એમ પણ કહેવામાં આવ્યું છે કે, "આ મુલાકાતના પ્રસંગે, ગ્રીક રાજ્ય ભારતના પ્રધાનમંત્રીનું સન્માન કરે છે, એક રાજનેતા કે જેમણે તેમના દેશની વૈશ્વિક પહોંચને અવિરતપણે પ્રોત્સાહન આપ્યું છે અને જે ભારતની આર્થિક પ્રગતિ અને સમૃદ્ધિ માટે વ્યવસ્થિત રીતે કાર્ય કરે છે, હિંમતવાન સુધારાઓ લાવે છે. એક રાજનેતા, જેમણે પર્યાવરણીય સંરક્ષણ અને જળવાયુ પરિવર્તનને આંતરરાષ્ટ્રીય ગતિવિધિઓની ટોચની પ્રાથમિકતાઓમાં સ્થાન અપાવ્યું છે."
પરસ્પર હિતના ક્ષેત્રોમાં ગ્રીક-ભારતીય મિત્રતાને વ્યૂહાત્મક પ્રોત્સાહન આપવામાં પીએમ મોદીના નિર્ણાયક યોગદાનને પણ માન્યતા આપવામાં આવી છે.
પ્રધાનમંત્રીએ ગ્રીસના રાષ્ટ્રપતિ સુશ્રી કેટરીના સાકેલારોપોઉલો, સરકાર અને ગ્રીસના લોકોનો આભાર માન્યો હતો અને X પર પોસ્ટ મૂકી હતી.
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ચાર્ટર્ડ એકાઉન્ટન્ટ્સ ડે પર ચાર્ટર્ડ એકાઉન્ટન્ટ્સને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ચાર્ટર્ડ એકાઉન્ટ્સ ડે પર ચાર્ટર્ડ એકાઉન્ટન્ટ્સને અભિનંદન પાઠવ્યાં છે.
પ્રધાનમંત્રીએ કહ્યું હતું કે, “અત્યંત મહેનતુ ચાર્ટર્ડ એકાઉન્ટન્ટ્સ સમુદાય આપણાં સમાજમાં કોર્પોરેટ ગવર્નન્સમાં સુધારો અને પ્રામાણિકતાની સંસ્કૃતિ સ્થાપિત કરી રહ્યો છે. આજે સીએ ડે પર તમામ સીએને ભવિષ્યની કામગીરી માટે શુભેચ્છા.”
DK/NP/J.Khunt/GP
(Visitor Counter : 118
પ્રધાનમંત્રીનું કાર્યાલય
પ્રધાનમંત્રીએ આશુરાના દિવસે હઝરત ઇમામ હુસૈન ના બલિદાનોને યાદ કર્યા
પ્રધાનમંત્રી શ્રી નરેન્દ્ર મોદીએ આશુરાના અવસર પર હઝરત ઇમામ હુસૈન  દ્વારા આપેલા બલિદાનોને યાદ કર્યા હતા.
પ્રધાનમંત્રીએ ટ્વીટ કર્યું:
"અમે હઝરત ઇમામ હુસૈન  દ્વારા આપેલા બલિદાનોને યાદ કરીએ છીએ. ન્યાય અને માનવીય ગૌરવના આદર્શો પ્રત્યે તેમની હિંમત અને પ્રતિબદ્ધતા નોંધનીય છે."
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 માન્યતા વિ હકીકત
મહારાષ્ટ્રમાં રસીની અછત દર્શાવતા મીડિયા અહેવાલો હકીકતમાં સાચા નથી; કે જે રાજ્ય પાસે રસીના ડોઝના ઉપલબ્ધ સ્ટોકનું સાચું ચિત્ર રજૂ કરતા નથી
મહારાષ્ટ્ર પાસે કોવેક્સિનના 24 લાખથી વધુ બિનઉપયોગી ડોઝ ઉપલબ્ધ છે; આજે વધારાના 6.35 લાખ ડોઝ મળ્યા છે
મહારાષ્ટ્રમાં રસીની અછતનો આક્ષેપ કરતા કેટલાક મીડિયા અહેવાલો આવ્યા છે, જેમાં વધુમાં જણાવવામાં આવ્યું છે કે રસીની અછતને કારણે રાજ્ય સરકાર રાજ્યમાં રસીકરણની ગતિ વધારવામાં અસમર્થ છે. આવા અહેવાલો અનુચિત માહિતી અને ખોટા છે.
તે સ્પષ્ટ કરવામાં આવે છે કે, આજે  ઉપલબ્ધ અહેવાલો મુજબ, મહારાષ્ટ્ર પાસે કોવેક્સિનના 24 લાખથી વધુ બિનઉપયોગી ડોઝ ઉપલબ્ધ છે. આજે વધારાના 6.35 લાખ ડોઝ મળ્યા છે. Co-WIN પર ઉપલબ્ધ તેમના સાપ્તાહિક વપરાશના ડેટા મુજબ, 15-17 વર્ષ માટે પાત્ર લાભાર્થીઓને આવરી લેવા અને સાવચેતીના ડોઝ માટે મહારાષ્ટ્ર દ્વારા Covaxinનો સરેરાશ વપરાશ દરરોજ લગભગ 2.94 લાખ ડોઝ છે. તેથી, પાત્ર લાભાર્થીઓને Covaxin સાથે આવરી લેવા માટે રાજ્ય પાસે લગભગ 10 દિવસ માટે રસીના પૂરતા ડોઝ છે.
વધુમાં, કોવિશિલ્ડ માટે, રાજ્ય પાસે તારીખ મુજબ 1.24 કરોડ બિનઉપયોગી અને બેલેન્સ ડોઝ ઉપલબ્ધ છે. દરરોજ સરેરાશ 3.57 લાખના વપરાશ સાથે, આ રસીનો ઉપયોગ કરીને લાભાર્થીઓને રસી આપવા માટે 30 દિવસથી વધુ સમય સુધી ટકી રહેવાશે.
આથી, મીડિયા અહેવાલો હકીકતમાં સાચા નથી અને મહારાષ્ટ્રમાં ઉપલબ્ધ સંતુલન અને બિનઉપયોગી કોવિડ રસીના ડોઝના સાચા ચિત્રને પ્રતિબિંબિત કરતા નથી.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 153
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 198.76 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 1,28,690 થયું
સક્રિય કેસનું ભારણ હાલમાં 0.30% છે
સાજા થવાનો દર હાલમાં 98.50% નોંધાયો
છેલ્લા 24 કલાકમાં 14,553 દર્દીઓ સાજા થયા, કુલ વધીને 4,29,68,533 દર્દીઓ સાજા થયા
છેલ્લા 24 કલાકમાં ભારતમાં 18,257 નવા કેસ નોંધાયા
દૈનિક પોઝિટિવીટી દર 4.22% પહોંચ્યો
સાપ્તાહિક પોઝિટિવીટી દર હાલમાં 4.08% છે
કુલ 86.66 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,32,777ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 116
પ્રધાનમંત્રીનું કાર્યાલય
ભૂતાનનાં પ્રધાનમંત્રી ડૉ. લોટે ત્શેરિંગે પ્રધાનમંત્રીને ફોન કરી અભિનંદન પાઠવ્યાં
ભૂતાનનાં પ્રધાનમંત્રી મહામહિમ લિયોનચેન ડૉ. લોટે ત્શેરિંગે 23 મે, 2019નાં રોજ ફોન કરી લોકસભાની ચૂંટણીમાં તેમના વિજય બદલ પ્રધાનમંત્રી શ્રી નરેન્દ્ર મોદીને અભિનંદન પાઠવ્યાં હતા.
પ્રધાનમંત્રી ડૉ. લોટે ત્શેરિંગે ભારતમાં પ્રધાનમંત્રી શ્રી મોદીનાં મજબૂત નેતૃત્વની પ્રશંસા કરી હતી અને આશા વ્યક્ત કરી હતી કે ભારત તેમનાં દૃષ્ટિકોણ અને નેતૃત્વમાં વધારે સફળતા પ્રાપ્ત કરશે.
પ્રધાનમંત્રી શ્રી મોદીએ શુભેચ્છા બદલ પ્રધાનમંત્રી લોટે ત્શેરિંગનો આભાર માન્યો હતો. તેમણે બંને દેશો વચ્ચેનાં વિશિષ અને ઉત્કૃષ્ટ દ્વિપક્ષીય સંબંધને વધારે મજબૂત કરવા અને ગાઢ બનાવવા ભૂતાનનાં પ્રધાનમંત્રી ડૉ. લોટે ત્શેરિંગ અને શાહી સરકાર સાથે કામ કરતા રહેવાની કટિબદ્ધતા વ્યક્ત કરી હતી.
DK/NP/J.Khunt/GP/RP
(Visitor Counter : 114
મંત્રીમંડળ
માહિતીના આદાનપ્રદાન તથા કર સંદર્ભે સંગ્રહમાં સહકાર માટે ભારત અને સેંટ વિન્સેન્ટ તથા ગ્રેનેડિયન વચ્ચેના કરારને કેન્દ્રીય મંત્રીમંડળની મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષ સ્થાન હેઠળ મળેલી કેન્દ્રીય મંત્રીમંડળની બેઠકમાં ભારત અને સેંટ વિન્સેન્ટ તથા ગ્રેનેડિયન વચ્ચે માહિતીના આદાનપ્રદાન તથા કર સંદર્ભે સંગ્રહમાં સહકાર માટે થયેલા કરારને મંજૂરી આપવામાં આવી હતી.
કરારની વિગતો :
- ભારત તથા સેંટ વિન્સેન્ટ અને ગ્રેનેડિયન્સ વચ્ચે આ નવો કરાર છે. બંને દેશો વચ્ચે ભૂતકાળમાં આ પ્રકારની કોઈ સમજૂતિ થઈ ન હતી.
- આ કરાર મુખ્યત્વે બંને દેશ વચ્ચે માહિતીના આદાનપ્રદાનની જોગવાઈ તથા કર દાવાના સંદર્ભમાં કર એકત્રિત કરવામાં સહકારની દરખાસ્ત રજૂ કરે છે.
-
આ કરારમાં વિદેશીઓ માટે કર પરિક્ષણના પ્રાવિધાનની પણ જોગવાઈ સામેલ છે જે મુજબ જે તે દેશ અન્ય દેશના પ્રતિનિધિને કોઇ વ્યક્તિની પૂછપરછ તથા કર હેતૂથી તેના રેકોર્ડ તપાસવા પોતાના દેશમાં પ્રવેશ આપશે.
પોતાના પ્રાંતમાં પ્રવેશ આપશે.
અસરો :
ભારત અને સેંટ વિન્સેન્ટ તથા ગ્રેનેડિયન્સ વચ્ચે થયેલા આ કરાર બંને દેશ વચ્ચે માહિતીના આદાનપ્રદાનની સવલત કરશે જેમાં બેંક અને અન્ય ફાઇનાન્સિયલ સંસ્થાઓ પાસેની માહિતીનો સમાવેશ થાય છે. આ માહિતીમાં બેનિફિશિયલની માલિકી કે કાનૂની યોગ્યતાનું પણ પરિક્ષણ થઈ શકશે. આ કરાર બંને દેશ વચ્ચેના કરના દાવાઓના કલેક્શનમાં સહકારનો પણ સમાવેશ થાય છે. આમ આ કરારથી વિદેશમાં કરચોરી અને કર અંગેની છેતરપિંડી સામે લડત આપીને બિનહિસાબી કાળું નાણું હાંસલ કરવાની ભારતની વચનબદ્ધતા વધુ મજબૂત બનશે.
પૃષ્ઠભૂમિ :
ભૂતકાળમાં સેંટ વિન્સેન્ટ અને ગ્રેનેડિયન્સ સાથે આ પ્રકારની કોઈ સમજૂતિ થઈ ન હતી અને ભારત પ્રકારના કરાર માટે છેલ્લા ઘણા સમયથી પ્રયાસ કરી રહ્યું હતું. અંતે સેંટ વિન્સેન્ટ અને ગ્રેનેડિયન્સે ભારત સાથે આ કરાર કરવાની સમહતી દર્શાવી હતી જેને કારણે બંને દેશ વચ્ચે કર સંદર્ભે સહકારને વેગ મળશે. બંને દેશ વચ્ચે આ મામલે માહિતીનું આદાન પ્રદાન થશે અને બાકી રહેલા કરના દાવામાં કર એકત્રિત કરવામાં સહાય પણ મળશે.
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 પર અપડેટ્સ
કોવિડ-19 મહામારીના નિરાકરણ, નિયંત્રણ અને વ્યવસ્થાપન માટે ભારત સરકાર તેમજ રાજ્યો/ કેન્દ્ર શાસિત પ્રદેશો દ્વારા વિવિધ પગલાં લેવામાં આવી રહ્યાં છે. આ તમામ પગલાં પર નિયમિત ધોરણે સર્વોચ્ચ સ્તરે દેખરેખ રાખવામાં આવે છે.
કેન્દ્રીય આરોગ્ય અને પરિવાર કલ્યાણ મંત્રી ડૉ. હર્ષવર્ધને આજે ઓલ ઇન્ડિયા ઇન્સ્ટિટ્યુટ ઓફ મેડિકલ સાયન્સિસ  ખાતે ટ્રોમા સેન્ટરની મુલાકાત લઇને કોવિડ-19ની સ્થિતિમાંથી બહાર આવવા માટેની પૂર્વતૈયારીઓની સમીક્ષા કરી હતી. આ મુલાકાત દરમિયાન તેમણે કોવિડ-19ના દર્દીઓ માટે આઇસોલેશન સુવિધા સહિત પોતાના ક્ષેત્રમાં શ્રેષ્ઠ ગણાતી આ ઇમારતના વિવિધ વૉર્ડની મુલાકાત લીધી હતી. આ મુલાકાત દરમિયાન તેમણે કોવિડ-19થી અસરગ્રસ્ત કેટલાક દર્દીઓ સાથે વીડિયો કોન્ફરન્સના માધ્યમથી તેમજ ફોન પર વાતચીત કરી હતી અને તેમના ખબરઅંતર પૂછ્યા હતા. આ વાતચીતમાં દર્દીઓ તરફ રોબોટથી સંપૂર્ણ સંચાલન થયું હતું. તેમણે AIIMSમાં ઉપલબ્ધ સુવિધાઓ વિશે તેમના પ્રતિભાવો પણ માંગ્યા હતા જેથી જરૂરી સુધારા કરવામાં મદદરૂપ થઇ શકે.
વિગતવાર સમીક્ષા કર્યા પછી, ડૉ. હર્ષવર્ધને વિવિધ એકમોમાં થઇ રહેલી કામગીરી અંગે સંતોષ વ્યક્ત કર્યો હતો. તેમણે AIIMSમાં 24X7 ધોરણે કોવિડ-19ના પુષ્ટિ થયેલા અને શંકાસ્પદ દર્દીઓ પર ડિજિટલ પ્લેટફોર્મ અને વીડિયો/ વૉઇસ કોલિંગ ટેકનોલોજીથી દેખરેખ રાખવામાં આવે છે તે સમગ્ર કામગીરીની પ્રશંસા કરી હતી. ડૉ. હર્ષવર્ધને ભારતના લોકોને લૉકડાઉન 2.0નું અક્ષરશ: પાલન કરવાની તેમજ કોવિડ-19નો ફેલાવો રોકવા માટે આને એક અસરકારક દરમિયાન ગણીને તેના પાલનમાં જુસ્સો જાળવી રાખવાની અપીલ કરી હતી. તેમણે કહ્યું હતું કે, ભારતમાં પરિસ્થિતિમાં સુધારો આવી રહ્યો છે કારણ કે, હોટસ્પોટ જિલ્લા  હવે ધીમે ધીમે નોન હોટસ્પોટ જિલ્લા  બની રહ્યા છે.
આજે, કેબિનેટ સચિવે તમામ રાજ્યો/ કેન્દ્ર શાસિત પ્રદેશોના મુખ્ય સચિવો અને DGP સાથે વીડિયો કોન્ફરન્સના માધ્યમથી બેઠક યોજીને કોવિડ-19 સામે પ્રતિક્રિયા માટે તૈયારીઓની સમીક્ષા કરી હતી. તેમણે ખાસ જણાવ્યું હતું કે, જે રાજ્યોમાં કેસોનું ભારણ વધારે છે તેમણે લૉકડાઉનના પગલાંના અસરકારક અમલ અને ચેપ નિયંત્રણની વ્યૂહનીતિ પર વિશેષ ધ્યાન આપવું જોઇએ. રાજ્યોએ પૂરતા પ્રમાણમા આઇસોલેશન બેડ, ICU બેડ અને વેન્ટિલેટર વગેરેની ઉપલબ્ધતા સહિત તબીબી ઇન્ફ્રાસ્ટ્રક્ચર પર પ ણ ધ્યાન આપવાની જરૂર છે.
દેશમાં અત્યાર સુધીમાં 5804 દર્દીઓ સાજા થઇ ગયા છે જે 21.90% નો રિકવરી દર દર્શાવે છે. અત્યાર સુધીમાં દેશમાં કોવિડ-19ના પુષ્ટિ થયેલા પોઝિટીવ કેસોની કુલ સંખ્યા 26,496 થઇ છે. અત્યાર સુધીમાં ભારતમાં કોવિડ-19ના કારણે 824 દર્દીના મૃત્યુ થયા છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત માહિતી માટે કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]inપર ઇમેલ પણ કરી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
GP/DS
(
પ્રધાનમંત્રીનું કાર્યાલય
ST સંગમમ ગુજરાત અને તમિલનાડુ વચ્ચેના સદીઓ જૂના બંધનને મજબૂત કરી રહ્યું છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું છે કે તમિલનાડુ અને સૌરાષ્ટ્ર સંગમમ  ગુજરાત અને તમિલનાડુ વચ્ચે સદીઓ પહેલા ઉદભવેલા બંધનને મજબૂત કરી રહ્યું છે.
કેન્દ્રીય રેલવે અને કાપડ રાજ્ય મંત્રી શ્રીમતી દર્શના જરદોશે એક ટ્વીટમાં માહિતી આપી હતી કે તેઓ તમિલનાડુના સેલમમાં રોડ શો દરમિયાન રાજ્ય મંત્રી  શ્રી જગદીશ વિશ્વકર્મા સાથે સૌરાષ્ટ્ર અને તમિલ સંગમનો સંકેત સમાન દાંડિયાના પ્રદર્શનના સાક્ષી બન્યા હતા.
જવાબમાં, પ્રધાનમંત્રીએ કહ્યું;
"#STSangamam ગુજરાત અને તમિલનાડુ વચ્ચે સદીઓ પહેલા ઉદ્ભવેલા બંધનને મજબૂત કરી રહ્યું છે."
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કાશી તમિલ સંગમ માટે ઉત્સાહ વ્યક્ત કર્યો
પ્રધાનમંત્રી શ્રી નરેન્દ્ર મોદીએ કાશી તમિલ સંગમ માટે ઉત્સાહ વ્યક્ત કર્યો છે જે ભારતના ઉત્તર અને દક્ષિણ પ્રદેશો વચ્ચે અસ્તિત્વમાં રહેલા કાલાતીત બંધનનું ઉદાહરણ આપે છે. પ્રધાનમંત્રીએ ટિપ્પણી કરી હતી કે તે એક ભારત શ્રેષ્ઠ ભારતની ભાવનાની ઉજવણી હશે જ્યારે તમિલ ભાષા તેમજ સંસ્કૃતિની સુંદરતાની પણ ઉજવણી કરશે.
કેન્દ્રીય મંત્રી ડો. એલ મુરુગન દ્વારા એક ટ્વીટ શેર કરતા, પ્રધાનમંત્રીએ ટ્વીટ કર્યું;
“કાશી તમિલ સંગમ એક એવો કાર્યક્રમ છે જેના માટે હું ખાસ ઉત્સાહી છું. તે એક ભારત શ્રેષ્ઠ ભારતની ભાવનાની ઉજવણી હશે અને સુંદર તમિલ ભાષા તેમજ સંસ્કૃતિની પણ ઉજવણી કરશે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(